Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2366

b) A mesterképzési szakon végzettek alkalmasak: – önálló fotográfiai projektek kidolgozására, tervezésére, lebonyolítására, – klasszikus fotográfiai műfajok és új médiumok alkalmazott és autonóm használatára, – integrált fotográfiai és médiaművészeti feladatok elvégzésére, – interdiszciplináris kutatásokban való részvételre az autonóm és az alkalmazott művészi területeken, – a szakterületeken és a társművészeteken belül, a tudomány, a gazdaság és egyéb társadalmi területek képviselőivel együttműködve tervezőművészeti projektekben való részvételre, illetve kutatásokra, – a szociális, gazdasági és kulturális folyamatok felismerésére és figyelembevételére, valamint környezettudatosság elsajátítására, – csoportban való együttműködésre, illetve teamek művészeti vezetésére, – pályázatok, támogatások, megrendelések kiírására, illetve pályázati tevékenység folytatására, – workshopok, előadások megtartására, – az állókép – mint alapvető kommunikációs médium – és az integrált vizuális csatornák mind átfogóbb kiterjesztésére, – kapcsolattartásra a hazai, illetve nemzetközi művészeti életben, elősegítve a hazai fotográfia és médiaterületek jobb megértését és elismerését itthon és külföldön egyaránt.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes